दुकानदारों की दाे टूक, रेहड़ियां लगीं तो हम विरोध प्रदर्शन करेंगे
न्यूबस स्टैंड रोड पर रेहड़ियां लगने के समर्थन और विरोध में दोनों पक्षों के लोग नगर परिषद के कार्यकारी अधिकारी से मिले। रेहड़ी लगवाने के लिए नई बस स्टैंड रोड मार्किट एसोसिएशन के पदाधिकारियों ने जुलूस धरना प्रदर्शन तक की चेतावनी दी। वहीं दुकानदारों के मिलने के बाद भाजपा नेता कार्यकारी अधिकारी से मिलने पहुंचे और कुछ सुझाव दिए। फिर रेहड़ी यूनियन के सदस्य कार्यकारी अधिकारी से मिले। अभी तक किसी भी बात पर सहमति बनती दिखाई नहीं दे रही है।
सुबह पहले नई बस स्टैंड रोड मार्किट एसोसिएशन के पदाधिकारी नगर परिषद में कार्यकारी अधिकारी से मिले और ज्ञापन सौंप कर रेहडिय़ां फड़ी दोबारा से लगवाने के लिए कहा। एसोसिएशन के प्रधान महावीर ने कहा कि मिलीभगत करके फिर से ऐसा प्रयास किया जा रहा है। ऐसा हुआ तो दुकानदारों को सड़क पर आना पड़ेगा। दुकानदारों के जाने के कुछ देर बाद ही भाजपा नेता राजेश ठकराल, मामन राम सैनी जगदीश भाटिया कार्यकारी अधिकारी से मिलने पहुंचें। भाजपा नेताओं ने कहा कि बस स्टैंड रोड पर 15 दिन के लिए फड़ी लगाने का ट्रायल किया जाए। अगर ट्रायल सफल रहा तो ठीक अन्यथा उन्हें वहां से हटा दिया जाएगा। साथ ही भाजपा नेताओं ने यह कहा कि वह इस बारे में दोनों पक्षों में किसी तरह का टकराव नहीं चाहते।
भाजपा नेताओं ने कार्यकारी अधिकारी से दोनों पक्षों को आमने-सामने बैठा कर आपसी समाधान कराने के लिए कहा। भाजपा नेताओं के जाते ही रेहड़ी यूनियन के हरीश भुटानी अन्य सदस्य मिलने पहुंचे। हरीश भुटानी ने कार्यकारी अधिकारी से कहा कि इतनी ठंड में वे कहां जाएं। अब उन्हें प्रशासन द्वारा मदद की जाए नहीं तो वह भूखे मर जाएंगे। इसके बाद कार्यकारी अधिकारी अतर सिंह खनगवाल ने जल्दी ही कोई समाधान निकलवाने का आश्वासन दिया।
रेहड़ी वाले बोले- ऐसे तो हम भूखे मर जाएंगे।
भाजपा नेताअों ने कार्यकारी अधिकारी को कुछ सुझाव दिए।
दुकानदारों ने साफ कहा- रेहड़ियां लगीं तो प्रदर्शन करेंगे।
^मार्किट एसोसिएशन रेहड़ी यूनियन के सदस्य आज मुझे मिले थे। दोनों पक्षों को कोई दिक्कत हो ऐसा कोई समाधान निकालने के लिए विचार किया जा रहा है।\\\'\\\' अतरसिंह खनगवाल, कार्यकारी अधिकारी, नगर परिषद
hin_Deva hin_Deva hin_Deva hin_Deva hin_Deva hin_Deva hin_Deva hin_Deva